Carlos Castel y Clemente (Cantaviella, 19 de chinero de 1845 - Madrit, 23 de chunio de 1903) fue un incheniero, cientifico y politico aragonés.

Deputau a Corz mientres a restauración borbonica y academico d'a Reyal Academia de Ciencias Exactas, Fisicas y Naturals.

Actividat profesional
Incheniero forestal, estió profesor y catedratico en Valencia y Guadalachara y sería inspector cheneral d'o Cuerpo: o primero que levó a la practica a ordenación de monts en Espanya.

Actividad política
Fue trigau diputau d'o Partiu Conservador por a circunscripción de Mora de Rubielos en as eleccions chenerals espanyolas de 1884, 1886, 1891, 1893, 1896, 1898 y 1899.

Por ixas envueltas s'instaló en Madrit y ocupó cuantos cargos publicos como director cheneral de Beneficencia y Sanidat y de Obras Publicas, y vocal en os Consellos d'Agricultura, Garcholas y d'a Chunta Central de Urbanización.

Meritos y reconoixencias
Representó a o gubierno en as trachicas inundacions de Consuegra, y por a suya actuación recibió a gran cruz d'a Orden d'Isabel a Catolica.
En 1888 recibió a medalla d'oro d'a Exposición Universal de Barcelona.
En 1887 estió president d'a Reyal Sociedat Espanyola d'Historia Natural.
En 1894 fue trigau academico d'a Reyal Academia de Ciencias Exactas, Fisicas y Naturals, pero no ingresó dica 1899 con o discurso «Valor d'os achents que determinan a distribución d'os vechetals en o Globo».
También estió socio d'a «Sociedat Economica Teruelana d'Amigos d'o País».
Carlos Castel y Clemente